CELEX: 52021DP0036
Language: fi
Date: 2021-02-09 00:00:00
Title: Euroopan parlamentin päätös olla vastustamatta 21. joulukuuta 2020 annettua komission delegoitua asetusta, jolla muutetaan delegoidussa asetuksessa (EU) 2016/2251 säädettyjä teknisiä standardeja siltä osin kuin on kyse ajankohdasta, jona tiettyjä riskienhallintamenettelyjä aletaan soveltaa vakuuksien vaihtoa varten (C(2020)9147 – 2020/2942(DEA))

17.11.2021   
            
            
               FI
            
            
               Euroopan unionin virallinen lehti
            
            
               C 465/178
            
         
      P9_TA(2021)0036
      Päätös olla vastustamatta delegoitua säädöstä: teknisten standardien muuttaminen siltä osin kuin on kyse ajankohdasta, jona tiettyjä riskienhallintamenettelyjä aletaan soveltaa vakuuksien vaihtoa varten
      Euroopan parlamentin päätös olla vastustamatta 21. joulukuuta 2020 annettua komission delegoitua asetusta, jolla muutetaan delegoidussa asetuksessa (EU) 2016/2251 säädettyjä teknisiä standardeja siltä osin kuin on kyse ajankohdasta, jona tiettyjä riskienhallintamenettelyjä aletaan soveltaa vakuuksien vaihtoa varten (C(2020)9147 – 2020/2942(DEA))
      (2021/C 465/23)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2020)9147),
               
            
                  —
               
               
                  ottaa huomioon komission 21. joulukuuta 2020 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon talous- ja raha-asioiden valiokunnan 26. tammikuuta 2021 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon OTC-johdannaisista, keskusvastapuolista ja kauppatietorekistereistä 4. heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) (EMIR-asetus) ja erityisesti sen 11 artiklan 15 kohdan,
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon talous- ja raha-asioiden valiokunnan suosituksen päätökseksi,
               
            
                  —
               
               
                  ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 9. helmikuuta 2021, ei ole esitetty vastalauseita,
               
            
                  A.
               
               
                  ottaa huomioon, että EMIR-asetuksen 11 artiklan 3 kohdassa otettiin käyttöön velvollisuus käyttää riskienhallintamenettelyjä, joissa edellytetään oikea-aikaisesti, tarkasti ja asianmukaisesti eroteltuina tapahtuvaa vastapuolten vakuuksien vaihtoa (vakuusvaatimukset) sellaisille OTC-johdannaissopimuksiin osallistuville finanssialalla toimiville vastapuolille, joille ei ole tehty keskusvastapuolimääritystä, sekä EMIR-asetuksen 10 artiklan 2 kohdassa tarkoitetuille finanssialan ulkopuolisille vastapuolille; ottaa huomioon, että komission delegoidussa asetuksessa (EU) 2016/2251 (2) täsmennetään kyseiset menettelyt ja säädetään sellaisia tiettyjen vastapuolien tekemiä OTC-johdannaissopimuksia, joille ei ole tehty keskusvastapuolimääritystä, koskevien kahdenvälisten vakuusvaatimusten soveltamisen lykkäämisestä sen varmistamiseksi, että kyseisiin sopimuksiin ei tilapäisesti sovelleta vaatimusta;
               
            
                  B.
               
               
                  katsoo, että sellaisten kahdenvälisten vakuusvaatimusten soveltamista, joita sovelletaan konsernin sisäisiin OTC-johdannaissopimuksiin, joita ei määritetä keskitetysti, olisi näin ollen lykättävä edelleen, jotta vältetään tahattomat haitalliset taloudelliset vaikutukset, joita poikkeuksen voimassaolon päättyminen aiheuttaisi unioniin sijoittautuneille vastapuolille; ottaa huomioon, että delegoituun asetukseen sisältyvät muutokset sisältävät näin merkittävän helpotuksen unioniin sijoittautuneille vastapuolille; toteaa, että delegoidun asetuksen (EU) 2016/2251 muutokset ovat rajoitettuja mukautuksia nykyiseen sääntelykehykseen;
               
            
                  C.
               
               
                  katsoo, että delegoidun asetuksen olisi tultava voimaan kiireellisesti, jotta voidaan varmistaa unionin valmius ja vahvistaa unioniin sijoittautuneiden vastapuolten etuja, koska unionin lainsäädännön soveltaminen Yhdistyneessä kuningaskunnassa on lakannut siirtymäkauden päätyttyä 31. joulukuuta 2020;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 201, 27.7.2012, s. 1.
      
         (2)  Komission delegoitu asetus (EU) 2016/2251, annettu 4 päivänä lokakuuta 2016, OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä OTC-johdannaissopimuksiin, joita ei määritetä keskusvastapuolessa, sovellettavia riskienpienentämistekniikoita koskevilla teknisillä sääntelystandardeilla (EUVL L 340, 15.12.2016, s. 9).